भगवान दत्तात्रेय जन्म उत्सव मनाया, निकाली पालकी
सीताराम वाड़ी ट्रस्ट का खर्राघाट दत्त मंदिर में दो दिवसीय दत्त जयंती महोत्सव गुरुवार से शुरू हुआ। सुधीर मोने ने बताया सुबह 9 से 10 बजे तक अमृत वाणी पाठ हुआ, 10 से 1 बजे तक अभिषेक किया। दोपहर 1 से 2 बजे तक कथा, आरती और प्रसादी बांटी गई। शाम 5 बजे भगवान की पालकी, 6 बजे भगवान जन्म महोत्सव मना व महाआरती हुई।
शुक्रवार सुबह अभिषेक के बाद महाप्रसादी का वितरण होगा। महोत्सव में होशंगाबाद जिले के अलावा नासिक, मुम्बई, पुणे, गंजबासौदा, विदिशा और भोपाल के महाराष्ट्रीयन सामाजिक लोग शामिल हुए हैं। दिगंबरा श्रीवाद वल्लव दिगंबरा मंत्र के साथ निकाली पालकी ने मंदिर के तीन चक्कर लगाए। सुधीर मोने ने बताया यह प्राचीन मंदिर है। इसकी स्थापना स्वामी वासुदेव सरस्वती की बहन रुक्मणि जडपे ने सन 1926 में बसंत पंचमी के दिन की थी। इसमें एक मुखीय भगवान दत्तात्रय की मूर्ति है। इनका मानना है इस मूर्ति के अलावा किसी भी मंदिर में भगवान दत्त की एक मुखीय मूर्ति नहीं है। कार्यक्रम में सुनील औरंगाबादकर, पूर्णिमा सावथकर, रविकुमार सावथकर, सुदाकर अंतरकर, पदामाकर अंतरकर सहित अन्य समाजजन शामिल हुए।
hin_Deva hin_Deva hin_Deva